Artturi Lehkonen

Artturi Aleksanteri Lehkonen (sündinud 4. juulil 1995 Piikkiös) on Soome jäähokimängija, kes mängib NHL-i klubis Colorado Avalanche ründajana vasakäärel.

 Klubikarjäär 
 Algusaastad 
Ta alustas klubikarjääri Soome klubis TPS. Soome kõrgliigas debüteeris ta hooajal 2011/12. Aastatel 2012–2014 mängis ta kaks hooaega Soome kõrgliigaklubis KalPa. Hooaeg 2012/13 oli tema esimene täishooaeg Soome kõrgliigas. Sel hooajal tegi ta liigas 14+16 ja valiti Soome kõrgliiga hooaja parimaks uustulnukaks.https://www.eliteprospects.com/player/43584/artturi-lehkonen (vaadatud 20.1.2023)

Aastatel 2014–2016 mängis Lehkonen kaks hooaega Rootsi kõrgliigaklubis Frölunda HC. 2016. aastal tuli ta Frölundaga nii Rootsi meistriks kui ka Jäähoki Meistrite Liiga võitjaks. Rootsi kõrgliiga hooaja 2015/16 väljalangemismängudes oli Lehkonen 11 väravaga suurim väravalööja ja 19 resultatiivsuspunktiga meeskonnakaaslase Ryan Laschi kõrval resultatiivseim mängija.

 NHL-is 
 Montreal Canadiens 
2013. aastal valis Montreal Canadiens ta NHL-i draftis 55. valikuna. Canadiensiga sõlmis ta lepingu 2016. aasta mais. Debüüthooajal lõi Lehkonen NHL-is 18 väravat ja andis 10 väravasöötu. 24. juunil 2021 võitis Canadiens konverentsi finaali kuuendas mängus lisaajal Lehkoneni väravast Vegas Golden Knightsi ja jõudis Stanley karikavõistlustel finaali, kus Canadiens mängis esmakordselt pärast 1993. aastat. Seal aga kaotati valitsevale meistrile Tampa Bay Lightningile. 

 Colorado Avalanche 
2022. aasta märtsis kaubeldi Lehkonen Canadiensist Colorado Avalanche'i. Sama hooaja Läänekonverentsi finaalis alistas Avalanche Edmonton Oilersi mängudega 4:0. Neljandas otsustavas mängus oli jällegi Lehkonen see, kelle värav lisaajal mängu tulemuse otsustas. Stanley karikavõistluste finaalis alistas Avalanche Lightningi mängudega 4:2. Viimases kuuendas mängus alistati Lightning 2:1 ja Lehkonen oli Avalanche'i võiduvärava autor. Hooaja 2021/22 väljalangemismängudes jäi Lehkoneni arvele kaheksa väravat ja kuus väravasöötu.

Hooaeg 202/23 oli NHL-is seni tema resultatiivseim, kui ta lõi 21 väravat ja andis 30 väravasöötu. 27. detsembril 2024 tegi Lehkonen mängus Utah Hockey Clubi vastu oma esimese kübaratriki NHL-is."Lehkonen gets 1st NHL hat trick, Avalanche defeat Utah". nhl.com. Vaadatud 1.1.2025

 Koondisekarjäär 
2013. aastal võitis Lehkonen Soome kuni 18-aastaste koondisega omavanuste maailmameistrivõistlustel pronksmedali ning tuli aasta hiljem Soome kuni 20-aastaste koondisega juunioride maailmameistriks.

 Isiklikku 
Tema isa Ismo Lehkonen on jäähokitreener ja telekommentaator ning endine jäähokimängija.

 Statistika 
   Põhihooaeg   Väljalangemismängud Põhihooaeg Meeskond Liiga M V S P KM M V S P KM 2011–12 TPS SM-l 18 2 2 4 8 2 0 0 0 0 2012–13 KalPa SM-l 45 14 16 30 12 4 2 1 3 2 2013–14 KalPa Liiga 33 7 13 20 4 — — — — — 2014–15 Frölunda HC SHL 47 8 8 16 12 13 3 3 6 0 2015–16 Frölunda HC SHL 49 16 17 33 12 16 11 8 19 4 2016–17 Montreal Canadiens NHL 73 18 10 28 8 6 2 2 4 2 2017–18 Montreal Canadiens NHL 66 12 9 21 20 — — — — — 2018–19 Montreal Canadiens NHL 82 11 20 31 32 — — — — — 2019–20 Montreal Canadiens NHL 70 13 14 27 24 10 1 3 4 8 2020–21 Montreal Canadiens NHL 47 7 6 13 6 17 3 1 4 4 2021–22 Montreal Canadiens NHL 58 13 16 29 14 — — — — — 2021–22 Colorado Avalanche NHL 16 6 3 9 8 20 8 6 14 20 2022–23 Colorado Avalanche NHL 64 21 30 51 28 7 3 3 6 6 2023–24 Colorado Avalanche NHL 45 16 18 34 14 11 6 5 11 4 Liiga kokku 96 23 31 54 24 6 2 1 3 2 SHL kokku 96 24 25 49 24 29 14 11 25 4 NHL kokku 521 117 126 243 154 71 23 20 43 44

 Viited 

 Välislingid 
 Artturi Lehkonen NHL.com lehel
 Artturi Lehkonen hockeydb.com lehel

Kategooria:Soome jäähokimängijad
Kategooria:HC TPS-i mängijad
Kategooria:KalPa mängijad
Kategooria:Frölunda HC mängijad
Kategooria:Montreal Canadiensi mängijad
Kategooria:Colorado Avalanche'i mängijad
Kategooria:Sündinud 1995